Parc eolian

Un parc eolian, sau o fermă eoliană, este un sit care grupează mai multe turbine la care energia primară este energia eoliană și care produc electricitate. De regulă sunt amplasate în locuri unde vântul este puternic și / sau regulat. Există critici care acuză parcurile eoliene că ar aduce atingere peisajului.
Energia eoliană devine una dintre sursele de energie regenerabilă folosite pe scară largă și în România. Pentru ca producția să fie eficientă și implicit rentabilă, generatoarele eoliene sunt de obicei dispuse în parcuri eoliene. Trebuie precizat faptul că, pentru funcționarea unei turbine eoliene este necesară o viteză a vântului de minimum 3 m/s și de maximum 25 m/s . De asemenea, la pornire, o turbină eoliană consumă aproximativ 750 KW. Durata de utilizare a unei turbine este de 20 de ani.
Pentru ca un parc eolian să poată fi instalat într-un anumit amplasament, trebuie îndeplinite anumite criterii:
Din studiile de vânt rezultă o hartă a intensității vântului pentru amplasamentul ales. Pe această hartă apar clar punctele unde intensitatea vântului este maximă, puncte în care vor fi instalate ulterior turbinele eoliene. Deoarece acestea au o înălțime considerabilă (150 m cu tot cu pală) și trebuie să reziste la vitezele maxime ale vântului înregistrate în acea zonă, pentru fixarea lor se construiesc fundații de beton îngropate (în general 20x20x3m). Generatorul turbinei produce energie electrică de joasă tensiune (< 700 V) și de aceea în nacela fiecărei turbine se găsește un post de transformare (în general de la 690V la 20 KV). Trebuie menționat faptul că, randamentul la transportul energiei electrice este maxim pentru valori ale tensiunii de linie foarte mari (de ordinul KV). În cadrul parcului, turbinele se conectează prin cabluri subterane de înaltă tensiune (20 KV) la punctele de conexiune. Punctele de conexiune se conectează la rândul lor la stația de transformare a parcului eolian ce ridică tensiunea de la 20 KV la 110 KV (valoarea cea mai mică a tensiunii din liniile de transport din SEN). Turbinele nu necesită operator uman. Ele sunt monitorizate dintr-un dispecerat prin intermediul conexiunilor la INTERNET și a unor programe de tip SCADA - Supervisory Control And Data Acquisition – Program de supraveghere, control și achiziție date.
După construcția unui parc eolian, urmează o perioadă de probe în care se verifică :
Unul din avantajele generatoarelor eoliene îl reprezintă faptul că nu necesită pentru funcționare operatori umani. Periodic, conform specificațiilor producătorului turbinei, se efectuează lucrări de întreținere care constau în:
Un parc eolian livrează energie funcție de intensitatea vântului și funcție de cerințele din Sistemul energetic Național. În general există grafice stabilite de comun acord între Transelectrica și operatorul parcului eolian, funcție de care energia electrică produsă este injectată în SEN.
Primul parc eolian din lume a avut o putere instalată de 0,6 MW. Era format din 20 de turbine eoliene cu puteri de 30 kW, fiecare, instalate pe Muntele Crotched, în sudul statului american New Hampshire, în decembrie 1980.
În tabelul de mai jos este prezentată lista cu dispunerea parcurilor eoliene din România în construcție sau operaționale, conform situației din 5 decembrie 2011.